CELEX: 32017R1112
Language: lt
Date: 2017-06-22 00:00:00
Title: 2017 m. birželio 22 d. Komisijos įgyvendinimo reglamentas (ES) 2017/1112, kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais

23.6.2017   
            
            
               LT
            
            
               Europos Sąjungos oficialusis leidinys
            
            
               L 162/22
            
         KOMISIJOS ĮGYVENDINIMO REGLAMENTAS (ES) 2017/1112
   2017 m. birželio 22 d.
   kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus struktūrų suderinimo (1), ypač į jos 27 straipsnio 4 dalį,
   kadangi:
   
               (1)
            
            
               Direktyvos 92/83/EEB 27 straipsnio 1 dalies a punkte reikalaujama, kad valstybės narės neapmokestintų akcizais alkoholio, kuris buvo visiškai denatūruotas pagal bet kurios valstybės narės reikalavimus, jeigu apie tuos reikalavimus buvo tinkamai pranešta ir jie buvo patvirtinti pagal to straipsnio 3 ir 4 dalyse nustatytas sąlygas;
            
         
               (2)
            
            
               kiekvienoje valstybėje narėje visiškam etilo alkoholio denatūravimui, nurodytam Direktyvos 92/83/EEB 27 straipsnio 1 dalies a punkte, naudojami denatūrantai yra nurodyti Komisijos reglamento (EB) Nr. 3199/93 (2) priede;
            
         
               (3)
            
            
               Reglamentas (EB) Nr. 3199/93 iš dalies pakeistas Komisijos įgyvendinimo reglamentu (ES) 2016/1867 (3) – nustatyta viena bendra visiško alkoholio denatūravimo procedūra. Taikant tą bendrą procedūrą vienam hektolitrui absoliučiojo etanolio denatūruoti naudojamas vienas litras izopropilo alkoholio (IPA), vienas litras metiletilketono (MEK) ir vienas gramas denatonio benzoato. Ta procedūra siekta pakeisti įvairias nacionalines denatūravimo procedūras ir taip užkirsti kelią sukčiavimui, vengimui ir piktnaudžiavimui;
            
         
               (4)
            
            
               procedūra, kurios laikytasi priimant Įgyvendinimo reglamentą (ES) 2016/1867, neatitiko Direktyvos 92/83/EEB 27 straipsnio 3 ir 4 dalių. Todėl tas įgyvendinimo reglamentas turėtų būti panaikintas;
            
         
               (5)
            
            
               iki 2017 m. kovo 15 d. kai kurios valstybės narės pranešė Komisijai apie denatūrantus, kuriuos nuo 2017 m. rugpjūčio 1 d. ketina naudoti visiškam alkoholio denatūravimui pagal 27 straipsnio 1 dalies a punktą;
            
         
               (6)
            
            
               Komisija gautus pranešimus perdavė kitoms valstybėms narėms ne vėliau kaip 2017 m. kovo 15 d.;
            
         
               (7)
            
            
               viena valstybė narė išsakė prieštaravimą, kaip nurodyta Direktyvos 92/83/EEB 27 straipsnio 4 dalyje, remdamasi tuo, kad tokia visiško alkoholio denatūravimo procedūra (kai vienam hektolitrui absoliučiojo etanolio denatūruoti naudojamas vienas litras izopropilo alkoholio (IPA), vienas litras metiletilketono (MEK) ir vienas gramas denatonio benzoato) gali būti piktnaudžiaujama ir todėl ji neatitinka Direktyvos 92/83/EEB 27 straipsnio 1 dalies reikalavimų, kuriais siekiama užkirsti kelią sukčiavimui, vengimui ir piktnaudžiavimui;
            
         
               (8)
            
            
               apie ketinimą naudoti naujus denatūrantus nepranešusioms valstybėms narėms turėtų būti toliau taikomos Reglamento (EB) Nr. 3199/93 be pakeitimų, padarytų Įgyvendinimo reglamentu (ES) 2016/1867, priede nustatytos procedūros;
            
         
               (9)
            
            
               procedūros, kurios nebėra įtrauktos į Reglamento (EB) Nr. 3199/93 priedą, gali būti taikomos valstybėje narėje, kurioje jas leidžiama taikyti gaminant Direktyvos 92/83/EEB 27 straipsnio 1 dalies b punkte nurodytą denatūruotą alkoholį, naudojamą žmonėms vartoti neskirtų produktų gamybai;
            
         
               (10)
            
            
               todėl Reglamentas (EB) Nr. 3199/93 turėtų būti atitinkamai iš dalies pakeistas;
            
         
               (11)
            
            
               kad būtų išvengta abejonių, kokios nuostatos taikytinos šiomis konkrečiomis aplinkybėmis, turėtų būti aiškiai nurodyta, kad Reglamentas (ES) 2016/1867 panaikinamas;
            
         
               (12)
            
            
               dėl teisinio tikrumo šis reglamentas turėtų būti taikomas nuo tos pačios dienos kaip Įgyvendinimo reglamentas (ES) 2016/1867 ir todėl turėtų įsigalioti kuo skubiau;
            
         
               (13)
            
            
               šiame reglamente nustatytos priemonės atitinka Akcizų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 3199/93 priedas pakeičiamas šio reglamento priedo tekstu.
   2 straipsnis
   Įgyvendinimo reglamentas (ES) 2016/1867 panaikinamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   1 straipsnis taikomas nuo 2017 m. rugpjūčio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 316, 1992 10 31, p. 21.
   
      (2)  1993 m. lapkričio 22 d. Komisijos reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais (OL L 288, 1993 11 23, p. 12).
   
      (3)  2016 m. spalio 20 d. Komisijos įgyvendinimo reglamentas (ES) 2016/1867, kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas (OL L 286, 2016 10 21, p. 32).
   
      PRIEDAS
      „
            PRIEDAS
            Visiškam alkoholio denatūravimui leidžiamų naudoti produktų ir jų Cheminių medžiagų santrumpų tarnybos (CAS) registro numerių sąrašas
            
                        Acetonas
                     
                     
                        CAS 67-64-1
                     
                  
                        C.I. chemiškai aktyvus raudonasis 24
                     
                     
                        CAS 70210-20-7
                     
                  
                        Kristalinis violetinis (C.I, Nr. 42555)
                     
                     
                        CAS 548-62-9
                     
                  
                        Denatonio benzoatas
                     
                     
                        CAS 3734-33-6
                     
                  
                        Etanolis
                     
                     
                        CAS 64-17-5
                     
                  
                        Fluoresceinas
                     
                     
                        CAS 2321-07-5
                     
                  
                        Fuzelis
                     
                     
                        CAS 8013-75-0
                     
                  
                        Benzinas (įskaitant bešvinį benziną)
                     
                     
                        CAS 86290-81-5
                     
                  
                        Izopropilo alkoholis
                     
                     
                        CAS 67-63-0
                     
                  
                        Žibalas
                     
                     
                        CAS 8008-20-6
                     
                  
                        Valytas žibalas
                     
                     
                        CAS 64742-47-8 ir 64742-48-9
                     
                  
                        Metanolis
                     
                     
                        CAS 67-56-1
                     
                  
                        Metiletilketonas (2-butanonas)
                     
                     
                        CAS 78-93-3
                     
                  
                        Metilizobutilketonas
                     
                     
                        CAS 108-10-1
                     
                  
                        Metilizopropilketonas
                     
                     
                        CAS 563-80-4
                     
                  
                        Metilvioletinis
                     
                     
                        CAS 8004-87-3
                     
                  
                        Metileno mėlynasis (52015)
                     
                     
                        CAS 61-73-4
                     
                  
                        Solventnafta
                     
                     
                        CAS 8030-30-6
                     
                  
                        Terpentino spiritas
                     
                     
                        CAS 8006-64-2
                     
                  
                        Pirminis benzinas (nafta),
                     
                     
                        CAS 92045-57-3
                     
                  
                        Tret-butilo alkoholis
                     
                     
                        CAS 75-65-0
                     
                  
                        Tiofenas
                     
                     
                        CAS 110-02-1
                     
                  
                        Timolio mėlynasis
                     
                     
                        CAS 76-61-9
                     
                  Terminas „absoliutusis etanolis“ šiame priede vartojamas ta pačia reikšme kaip Tarptautinės teorinės ir taikomosios chemijos sąjungos vartojamas terminas „absoliutusis alkoholis“.
            Visose nurodytose valstybėse narėse į denatūruotą alkoholį galima pridėti dažiklio, taip suteikiant jam būdingą spalvą, pagal kurią produktas lengvai atpažįstamas.
            I.   Airijoje, Austrijoje, Belgijoje, Danijoje, Estijoje, Graikijoje, Ispanijoje, Italijoje, Kipre, Latvijoje, Lenkijoje, Lietuvoje, Liuksemburge, Maltoje, Nyderlanduose, Prancūzijoje, Portugalijoje, Slovakijoje, Slovėnijoje, Suomijoje, Vengrijoje ir Vokietijoje taikoma bendra visiško alkoholio denatūravimo procedūra:
            
            Hektolitrui absoliučiojo etanolio:
            
                        —
                     
                     
                        1,0 litras izopropilo alkoholio,
                     
                  
                        —
                     
                     
                        1,0 litras metiletilketono,
                     
                  
                        —
                     
                     
                        1,0 gramas denatonio benzoato.
                     
                  II.   Didesnė denatūrantų koncentracija taikant bendrą visiško alkoholio denatūravimo procedūrą leidžiama šiose valstybėse narėse:
            
            
                         
                     
                     
                        
                           Bulgarijoje, Čekijoje, Jungtinėje Karalystėje ir Rumunijoje
                        
                        Hektolitrui absoliučiojo etanolio:
                        
                                    —
                                 
                                 
                                    3,0 litrai izopropilo alkoholio,
                                 
                              
                                    —
                                 
                                 
                                    3,0 litrai metiletilketono,
                                 
                              
                                    —
                                 
                                 
                                    1,0 gramas denatonio benzoato.
                                 
                              
                  
                         
                     
                     
                        
                           Kroatijoje
                        
                        Hektolitrui absoliučiojo etanolio:
                        Ne mažiau kaip:
                        
                                    —
                                 
                                 
                                    1,0 litras izopropilo alkoholio,
                                 
                              
                                    —
                                 
                                 
                                    1,0 litras metiletilketono,
                                 
                              
                                    —
                                 
                                 
                                    1,0 gramas denatonio benzoato.
                                 
                              
                  
                         
                     
                     
                        
                           Švedijoje
                        
                        Hektolitrui absoliučiojo etanolio:
                        
                                    —
                                 
                                 
                                    1,0 litras izopropilo alkoholio,
                                 
                              
                                    —
                                 
                                 
                                    2,0 litrai metiletilketono,
                                 
                              
                                    —
                                 
                                 
                                    1,0 gramas denatonio benzoato.
                                 
                              
                  III.   Papildomos visiško alkoholio denatūravimo procedūros taikomos šiose valstybėse narėse:
            
            Bet kuris toliau nurodytos sudėties mišinys hektolitrui absoliučiojo etanolio:
            
                         
                     
                     
                        
                           Čekijoje
                        
                        
                                    1.
                                 
                                 
                                    0,4 litro solventnaftos,
                                    0,2 litro žibalo,
                                    0,1 litro techninio benzino.
                                 
                              
                                    2.
                                 
                                 
                                    3,0 litrai etil-tret-butileterio,
                                    1,0 litras izopropilo alkoholio,
                                    1,0 litras bešvinio benzino,
                                    10 miligramų fluoresceino.
                                 
                              
                  
                         
                     
                     
                        
                           Graikijoje
                        
                        Denatūruojamas tik žemos kokybės alkoholis (distiliavimo likučiai), kurio koncentracija yra ne mažesnė kaip 93 % ir ne didesnė kaip 96 % tūrio.
                        Į hidratuoto alkoholio, kurio koncentracija yra 93 % tūrio, hektolitrą dedama šių medžiagų:
                        
                                    —
                                 
                                 
                                    2,0 litrai metanolio,
                                 
                              
                                    —
                                 
                                 
                                    1,0 litras terpentino spirito,
                                 
                              
                                    —
                                 
                                 
                                    0,50 litro valyto žibalo,
                                 
                              
                                    —
                                 
                                 
                                    0,40 gramo metileno mėlynojo.
                                 
                              20 °C temperatūroje nepakitusios būsenos galutinio produkto koncentracija yra 93 % tūrio.
                     
                  
                         
                     
                     
                        
                           Suomijoje (iki 2018 12 31)
                        
                        Bet kuris toliau nurodytos sudėties mišinys hektolitrui absoliučiojo etanolio:
                        
                                    1.
                                 
                                 
                                    2,0 litrai metiletilketono,
                                    3,0 litrai metilizobutilketono.
                                 
                              
                                    2.
                                 
                                 
                                    2,0 litrai acetono,
                                    3,0 litrai metilizobutilketono.
                                 
                              
                  “